بلژیکین "تورک کندی" اولا‌راق بیلینن فایمونوویل ده گله‌نک‌سل‌لشن کارناوال رنگ‌لی گؤرونتو‌لره صحنه اولدو.
بلژیکده اؤزلرینی عصرلردیر 'تورک' اولا‌راق تانیملایان فایمونوویل کندی، بو ایل ده آی اولدوزلو بایراق‌لارلا بزندی. 'تورک' کندی اولا‌راق بیلینن فایمونوویل، کارناوال فعالیت‌لری چرچیوه‌سینده قیرمیزییا آغا بوروندو.
اطراف کندلرین ده قاتیلیمی ایله تشکیل ائدیلن کارناوالدا هر یاش‌دان کندلی، تورک بایراق‌لی آتلی‌لارین آرخاسین‌دان بیرلیکده یئریدی. کارناوالدا قونشو کندلر ایسه فرق‌لی توپلوملارین ماراق‌لی گئییم‌لری و خالق اویون‌لاری گؤستریلری ایله ائتکینلیکده یئرینی آلدی.
یئیه‌جک و ایچه‌جک پایلانان، رنگارنگ کاغیذ پارچالارینین یاغدیغی کارناوا‌لی، بلژیک و قونشو اؤلکه‌لردن گلن چوخ ساییدا تورک ایزله‌دی.
کندین فوتبال تیمی آراف‌سی تورکانیا "گنج تورک‌لر بیرلیگی" آماتور لیگده آی-اولدوزلو لوگوسویلا یاریشیر. فایمونوویلده‌کی تک هتل "اسکی سلطان" آدینی داشیییر.
بلژیکین آلمانیا سرحدینه یاخین آردن داغ‌لاری بؤلگه‌سینده، تخمینا مین نفرین یاشادیغی فایمونوویل کندی‌نین مرکزینده، بو گون کیتاب‌خانا اولا‌راق ایستیفاده ائدیلن بینانین گیریشینده، مرمر اوزرینه اویولموش آی-اولدوز، بینانین ایچینده‌ ایسه شوشه‌لره ایشلنمیش تورک بایراغی  دقت چئکیر.
فایمونوویل کندینه "تورک کندی" دئییلمه‌سیله ایلگیلی، 8.جی عصره دایانان مختلیف روایت‌لر وار.
کندلی‌لرین خاچلی یوروش‌لرینه قاتیلماغی رد ائتدیک‌لری ادعا ائدیلرکن، ان یاییغین روایته گؤره، 16.جی و 17.جی عصرده عثمانلییا قارشی کیلسه‌نین قویدوغو وئرگی‌لری اؤدمه‌ین فایمونوویل کندلی‌لری، مسلمان‌لارلا اتفاق ائتدیک‌لری سببیله "تورک" اولا‌راق آدلاندیریلدی.
